iyan ang pinakatuso at pinakadakila sa lahat ng mga binalak na kautusan ng pamunuan! taglay ng bill payne ang dalawang binhi: buhay at kamandag!. buhay para sa bayang namumuno, at kamandag sa bayang nasasakop! buhay sa mga trust, sa mga puhunang amerikano na dito'magsisidagsa upang sakmalin ang yaman ng ating lupa, hititin ang kahulihulihang patak sa ating dugo hanggang walang natitira sa bayan kundi ang kanyang balat at mga buto!. kapag ang bayan ay naging buto'balat na lang, kapag nabungkal na ang ating lupa, kapag natibag na ang ating mga bundok, kapag wala nang masasakmal at mahihitit, ay saka, tayo iiwan ng mga trust na iyan, saka tayo bibigyan ng pagsasarili, saka ipagsisigawan ng mga angkan ni taft na ang bayang pilipino ay handa, handang handa na sa kalayaan!!. ngayon, sabihin sa akin kun dito sa pilipinas ay may justicia! ituro sa akin kun saan naroon ang justiciang iyan!.